ועדת העבודה, הרווחה והבריאות, כנסת 17, פרוטוקול מספר 11, 2006-05-30 12:30

משה שרוני: אני פותח את ישיבת ועדת העבודה, הרווחה והבריאות.

משה שרוני: בשבוע שעבר דנו בנושא, אך לא קיימנו הצבעות, בשל הצורך להצביע גם על ההסתייגויות.

משה שרוני: הנושא הנדון הוא - פרק ג': בריאות, למעט סעיף 10 בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006), התשס"ו-2006.

משה שרוני: פרק ג': בריאות, סעיף 12: עדכון מספר המבוטחים בכל קופת חולים מדי חודש - הצבעות.

משה שרוני: אני מעמיד את הנושא להצבעה.

משה שרוני: הצבעה בעד - אריה אלדד, אפרים סנה, משה שרוני - 3 נגד - אין נמנעים - אין

משה שרוני: כיוון שהמסתייגים לא הגיעו לישיבה, אין הצבעות על ההסתייגויות.

משה שרוני: תיקון סעיף 1טו לחוק עובדים זרים, התשנ"א-1991 - סעיף 61 להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006), התשס"ו-2006

משה שרוני: נעבור לנושא הבא.

ג'ודי וסרמן: תיקון סעיף 1טו לחוק עובדים זרים, התשנ"א-1991 - סעיף 61 להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006), התשס"ו-2006 הנושא נדון בוועדה ונקבע להמשך דיון להיום בשעה 11:30 להצבעות, בנוסח החלופי שהתגבש בוועדה על-ידי הלשכה המשפטית של הוועדה.

ג'ודי וסרמן: אתמול בערב קיבל יו"ר הוועדה מכתב משאול מרידור מאגף התקציבים באוצר, שנוסחו - חה"כ שרוני הנכבד, משרד האוצר מבקש שלא לדון ולא לאשר את סעיף 61 להצעת חוק ההסדרים במשק המדינה בעניין תיקון חוק עובדים זרים, היות ואינו תואם את עמדת הממשלה 2006.

ג'ודי וסרמן: בכבוד רב, שאול מרידור רכז תעסוקה וקליטה, אגף התקציבים משרד האוצר אני מבקשת מהוועדה לאשר את בקשת האוצר.

משה שרוני: מי בעד, מי נגד, נא להצביע.

משה שרוני: הצבעה בעד - אריה אלדד, נדיה חילו, אפרים סנה, משה שרוני - 4 נגד - אין נמנעים - אין

משה שרוני: אני מודה לכם, הישיבה נעולה.